**Brāļi Daideri uzvar Latvijas Amatieru čempionātā Madonā**

**Svētdien, 25. jūlijā Madonā, MX parkā “Smeceres sils” notika Latvijas Amatieru čempionāta otrais posms motokrosā.**

Arī svētdien termometra stabiņš bija pakāpies līdz +30 grādiem, diena bija silta un organizatoram bija jādara viss iespējamais, lai trasē nebūtu putekļu. Šajā posmā startēja daudz spēcīgu dalībnieku, cīņas trasē bija daudz un interesantas. Par uzvarām, katrs savā klasē, cīnījās 153 braucēji.

BV Open klasē visātrākie bija un pirmo vietu izcīnīja, daudzkārtējie Pasaules čempionāta braucēji blakus vāģos Jānis Daiders un Lauris Daiders (“Salacas kauss”). Sarunā ar **Lauri Daideru**, viņš pastāstīja, ka MX parks “Smeceres sils” ir viņu mājas trase. Vienīgā problēma, ko sportists saskata šajā trasē, ir akmeņi. “Tie sāk palikt nedroši. Kopumā trase ir feina un viss ir ļoti labi. Organizatoriskais līmenis labs. Mēs paši esam palikuši kā amatieri. Pārsvarā braucam no sacensības uz sacensību, starpā aizvadām varbūt vienu treniņu, tīri, lai saprastu, ka blakus vāģim viss darbojas,” stāsta pieredzes bagātais sportists. Kopumā braucienos viss bija labi. Brāļiem Daideriem izdevās “izcelt” abu braucienu startus. “Tas ir pats galvenais. Jūtam, ka vēl varam. Tagad vairāk braucam hobiju līmenī. Šogad mērķis ir iegūt Latvijas čempionāta titulu motokrosā. Jārāda jauniešiem kā jābrauc, jātrenē ātrums. Ja ir konkurence, ir izaugsme. Svarīgi kopā braukt ar stiprākiem sportistiem, lai ir kur tiekties,” saka Lauris Daiders.

Organizators **Gunārs Ikaunieks**:“Svētdien sacensībās startēja krietni ātrāki braucēji. Sacensības bija iespaidīgas. Arī skatītāju bija vairāk kā sestdien. Dienas otrajā pusē, kad uz starta stājās blakus vāģu klases, bija vērojams vēl lielāks skatītāju pieplūdums.” Svētdienas rīta pusē no trases nācās novākt akmeņus. Diena bija karsta, trase bija jālaista biežāk. “Liels prieks par mūsu madoniešiem Raineru Žuku, kurš bija visātrākais MXOpen klasē un brāļiem Daideriem, kuri guva pārliecinošu uzvaru blakus vāģu klasē. Ceru, ka sportistiem patika trase un viss bija kārtībā. Paldies visiem, kas ieradās un piedalījās sacensībās,” tā Gunārs Ikaunieks!

**Latvijas Amatieru čempionāta uzvarētāju TOP3**

**MX18+ klasē:**

1. Dāvids Rjabovs (“Rodeo MX”)
2. Jānis Riters (“GF Racing Team”)
3. Kristers Millers (“Eriņi”)

**MX30+ klasē:**

1. Raivis Eikmanis (“Rambas R”)
2. Aleksandrs Nesterjuks (“Camk Latgale”)
3. Valdis Seratinskis (“MX Moduls”)

**MX40+ klasē:**

1. Ingus Bērziņš (“MX Ādaži”)
2. Aleksandrs Smirnovs (“Rambas R”)
3. Raimonds Kalniņš (“DAKO Ziemeļvidzeme”)

**MX45+ klasē:**

1. Leons Kozlovskis (“MX Ādaži”)
2. Intars Janbergs (“Saldus motoklubs”)
3. Andis Spila (“VV Moto”)

**MX50+ klasē:**

1. Raimonds Baltgalvis (“MX Olaine”)
2. Arvis Sanders (“Rodeo MX”)
3. Rinats Hakimjanovs (“Camk Latgale”)

**MX55+ klasē:**

1. Egidius Maciunas
2. Ritvars Volfs (“MK Stende”)
3. Normunds Šķepasts (“MK ASB”)

**MX Iesācēji klasē:**

1. Ritvars Vašils (Motoklubs “Litene”)
2. Valters Gotlaufs (“Kalsnava MB”)
3. Edgars Liepiņš (“VV Moto”)

**MX Open klasē:**

1. Rainers Žuks (“Motokurzeme”)
2. Andis Valts (“Moto Mafia”)
3. Dāvis Kurmis (“Saules sporta klubs”)

**Q Amatieri klasē:**

1. Kārlis Neija (“Gulbenes moto”)
2. Jānis Saveljevs
3. Elīna Plešņa (“Eriņi”)

**Q Veterāni klasē:**

1. Jānis Kirilko (“MX Ādaži”)
2. Arnis Pūle (“Motokruīzs”)
3. Jānis Kļaviņš (“Gulbenes moto”)

**Q Open klasē:**

1. Reinis Bicāns (“Salacas kauss”)
2. Atis Breds (“Gulbenes Moto”)
3. Kārlis Lizanders (“Saldus motoklubs”)

**Q Hobiju klasē:**

1. Ilja Dektjarjovs (“Camk Latgale”)
2. Raitis Āboliņš
3. Māris Pavlovs (“MX Factory Latvia”)

**BV Open klasē:**

1. Jānis Daiders un Lauris Daiders (“Salacas kauss”)
2. Jānis Jegorovs un Pēteris Jegorovs (“Rambas R”)
3. Māris Rupeiks un Kaspars Liepiņš (“Salacas Kauss”)

**BV Amatieri klasē:**

1. Emīls Tilaks un Elmārs Tilaks (“Elkšņi”)
2. Kaspars Lubgans un Oskars Dudens (“K. Serģa Motoklubs”)
3. Markuss Auniņš un Lotārs Aleksejevs (“MK Stende”)

**BV Veterāni klasē:**

1. Modris Stelle un Roberts Klāvs Užāns (“Camk Latgale”)
2. Jānis Sedlenieks un Ģirts Indrijaitis
3. Jānis Lesciks un Andrejs Nekazakovs (“Camk Latgale”)

**BV Gaiss klasē:**

1. Aleksandrs Borozdins un Māris Lukašovs (“Camk Latgale”)

**Sacensību rezultāti:** <https://speedhive.mylaps.com/Events/1889752>

*Informāciju sagatavoja Luīze Vīksna (LaMSF)*